CELEX: 31991R2058
Language: el
Date: 1991-07-12 00:00:00
Title: Κανονισμός (ΕΟΚ) αριθ. 2058/91 της Επιτροπής της 12ης Ιουλίου 1991 για νέα μεταβατικά μέτρα στηρίξεως της αγοράς βοείου κρέατος στην Ισπανία

Avis juridique important

|

31991R2058

Κανονισμός (ΕΟΚ) αριθ. 2058/91 της Επιτροπής της 12ης Ιουλίου 1991 για νέα μεταβατικά μέτρα στηρίξεως της αγοράς βοείου κρέατος στην Ισπανία  

Επίσημη Εφημερίδα αριθ. L 187 της 13/07/1991 σ. 0032 - 0032

ΚΑΝΟΝΙΣΜΟΣ ( ΕΟΚ ) αριθ . 2058/91 ΤΗΣ ΕΠΙΤΡΟΠΗΣ  της 12ης Ιουλίου 1991  για νέα μεταβατικά μέτρα στηρίξεως της αγοράς βοείου κρέατος στην ΙσπανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας :  ότι η περίοδος που καθορίστηκε στο άρθρο 90 της πράξης προσχώρησης παρατάθηκε έως τις 31 Δεκεμβρίου 1991 από τον κανονισμό ( ΕΟΚ ) αριθ . 3836/90 του Συμβουλίου ( 1 )-  ότι, στον τομέα του βοείου κρέατος, ένα μέρος της παραγωγής δεν μπορεί να απορροφηθεί στην ισπανική αγορά λόγω της μικρής εσωτερικής ζήτησης των προϊόντων αυτών και μπορεί δύσκολα να διατεθεί σε άλλες αγορές, δεδομένων των αναγκαίων προθεσμιών για την  προσαρμογή των εμπορικών διαρθρώσεων στο άνοιγμα των αγορών - ότι η κατάσταση αυτή δημιούργησε οικονομικές δυσκολίες για τους ισπανούς παραγωγούς με την ισχυρή πτώση των τιμών που συνεχίζεται εδώ και πολλούς μήνες - ότι οι δυσκολίες αυτές είναι αρκετά  σοβαρές για να δικαιολογήσουν την εισαγωγή μεταβατικών μέτρων για τη βελτίωση της καταστάσεως της αγοράς του βοείου κρέατος στην Ισπανία -  ότι, για να είναι αποτελεσματικά αυτά τα μεταβατικά μέτρα, θα πρέπει να θεσπισθούν με τη μορφή αγορών σε σταθερές τιμές στην παρέμβαση για το σύνολο των προϊόντων του τομέα του βοείου κρέατος και να πραγματοποιηθούν με τήρηση των όρων που καθορίζονται  στον τίτλο Ι τμήμα 1, καθώς και στους τίτλους ΙΙ και ΙΙΙ του κανονισμού ( ΕΟΚ ) αριθ . 859/89 της Επιτροπής της 29ης Μαρτίου 1989 σχετικά με τις λεπτομέρειες εφαρμογής των μέτρων παρεμβάσεως στον τομέα του βοείου κρέατος ( 2 ), όπως τροποποιήθηκε τελευταία  από τον κανονισμό ( ΕΟΚ ) αριθ . 1792/91 ( 3 )- ότι, μεριμνώντας για την προοδευτική προσαρμογή της ισπανικής αγοράς στις συνθήκες της κοινοτικής αγοράς, πρέπει να συνδεθεί η τιμή αγοράς με την ελάχιστη τιμή που καθορίζεται στα πλαίσια του κανονικού  καθεστώτος παρεμβάσεως -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Ο ισπανικός οργανισμός παρεμβάσεως που αναφέρεται στο παράρτημα V του κανονισμού ( ΕΟΚ ) αριθ . 589/89 αγοράζει, εντός ανωτάτου ορίου 8 000 τόνων, κατά τη διάρκεια της περιόδου από 15 Ιουλίου έως 14 Σεπτεμβρίου 1991, σφάγια, μισά σφάγια,  μπροστινά ή πισινά τέταρτα των χονδρών βοοειδών που περιγράφονται στο παράρτημα ΙΙΙ του εν λόγω κανονισμού .  2 . Για καθεμία από τις περιόδους αναλήψεως βάσει του καθεστώτος αγοράς με διαγωνισμό που αναφέρεται στο άρθρο 2 στοιχείο β ) του κανονισμού ( ΕΟΚ ) αριθ . 859/89, η τιμή αγοράς ανά 100 χιλιόγραμμα σφαγίου ή μισού σφαγίου της κατηγορίας Α και της ποιότητας R  3 καθορίζεται σε ποσό ίσο με τη μέγιστη τιμή που λαμβάνεται υπόψη στα πλαίσια των διαγωνισμών μειωμένη κατά 2 Ecu. Οι τιμές των άλλων επιλέξιμων ποιοτήτων λαμβάνονται μέσω των συντελεστών που εμφαίνονται στο παράρτημα IV του εν λόγω κανονισμού .  3 . Όσον αφορά τις τιμές των μπροστινών και πισινών τετάρτων, προκύπτουν από τις τιμές του σφαγίου μέσω αντιστοίχως των συντελεστών 0,80 και 1,20 για την ευθεία τομή και 0,75 και 1,25 για την τιμή την ονομαζομένη "pistola ".  4 . Ο ισπανικός οργανισμός παρεμβάσεως αγοράζει τα προϊόντα που προσφέρονται με τους όρους που καθορίζονται στον τίτλο Ι τμήμα 1, καθώς και στους τίτλους ΙΙ και ΙΙΙ του κανονισμού ( ΕΟΚ ) αριθ . 859/89 .  5 . Η πληρωμή των προϊόντων που αγοράζονται από τον οργανισμό παρεμβάσεως γίνεται μεταξύ της 45ης και της 60ής ημέρας μετά από την ημέρα αναλήψεως .  Άρθρο 2  Ο παρών κανονισμός αρχίζει να ισχύει στις 15 Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 12 Ιουλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 367 της 29 . 12 . 1990, σ . 1 . ( 2 ) ΕΕ αριθ . L 91 της 4 . 4 . 1989, σ . 5 . ( 3 ) ΕΕ αριθ . L 160 της 25 . 6 . 1991, σ . 31 .